དུས་ཀྱི་བསྟན་པ་འབྱུང་ཚུལ་ནི།།བདག་གི་བཀའ་ཡི་བོན་འདི་དག།བདག་ཉིད་མྱ་ངན་འདས་ནས་སུ།།མི་ལོ་སྟོང་དང་བརྒྱད་བརྒྱ་ལ།།སངས་རྒྱས་སྐུ་ཡི་བསྟན་རྟིང་རྫོགས།།དེ་ནས་གདུང་འཚོབ་འབྱོན་པའི་དུས།བདག་གི་གསུང་གི་བསྟན་པ་ནི།།མི་ལོ་སྟོང་ཕྲག་བཅུ་ལ་གནས།།དེ་ནས་ཐུགས་ཀྱི་བསྟན་པ་ནི།།མི་ལོ་སྟོང་ཕྲག་བཅུ་ལ་གནས།།ཚེ་ལོ་གྲངས་ལ་གཞལ་བ་ཡི།།བདག་ཉིད་སྐུ་བཞུགས་ཚེ་ལོ་བརྒྱ།སྐུ་ཡི་བསྟན་རྟིང་བརྒྱད་ཅུ་སྟེ།།གསུང་ལ་དྲུག་ཅུ་ཐུགས་ལྔ་བཅུར།།ཐུགས་ཀྱི་བསྟན་པ་རྫོགས་ནས་སུ།།དེ་ནས་ཚེ་ལོ་བཅུ་ལ་ཐུག།དེ་དུས་ཕྱི་རབས་སྟོན་པ་འབྱོན།།བདག་དང་བདག་ལ་འབྲེལ་བ་དང་།།བདག་གི་སློབ་མར་གྱུར་པ་རྣམས།།ཕྱིར་མི་ལྡོག་པའི་ས་གནོན་ནས།།བོན་ཉིད་དབྱིངས་སུ་ཐར་པར་འཁོད།།ཞེས་གསུངས་སོ།།།།